Document ID: 32012D0516

32012D0516
L 257/20
SLUŽBENI LIST EUROPSKE UNIJE
PROVEDBENA ODLUKA VIJEĆA 2012/516/ZVSP
od 24. rujna 2012.
o provedbi Odluke 2012/285/ZVSP o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau
VIJEĆE EUROPSKE UNIJE,
uzimajući u obzir Ugovor o Europskoj uniji,
uzimajući u obzir Odluku Vijeća 2012/285/ZVSP (1), a posebno njezin članak 3.,
budući da:
(1)
Vijeće je 31. svibnja 2012. donijelo Odluku 2012/285/ZVSP.
(2)
Nakon odluke Odbora Vijeća sigurnosti Ujedinjenih naroda (VSUN) osnovanog na temelju Rezolucije VSUN-a 2048 (2012.), šest osoba bi trebalo ukloniti s popisa određenog u Prilogu II. Odluci Vijeća 2012/285/ZVSP i trebalo bi ih uključiti na popis određen u Prilogu I. toj Odluci. Također je potrebno izmijeniti unose za te osobe.
(3)
Popise određene u prilozima I. i II. Odluci 2012/285/ZVSP bi stoga trebalo na odgovarajući način izmijeniti,
DONIJELO JE OVU ODLUKU:
Članak 1.
Osobe navedene u Prilogu ovoj Odluci brišu se s popisa određenog u Prilogu II. Odluci 2012/285/ZVSP. Te se osobe dodaju na popis određen u Prilogu I. Odluci 2012/285/ZVSP i odgovarajući unosi mijenjaju se kako je određeno u Prilogu ovoj Odluci.
Članak 2.
Ova Odluka stupa na snagu na dan objave u Službenom listu Europske unije.
Sastavljeno u Bruxellesu 24. rujna 2012.

Labels: 18
5
11